หากจะหาร้านอาหารอีสานที่เข้าถึงรสมือคนอีสานนี่คงเป็นอีกร้านที่น่ามาลองจัดลองหาชิม ถึงแม้ว่าบรรยากาศร้านและการตกแต่งจะดูน่ารักขัดกับรสชาติอาหารอีสานที่เผ็ดจัดจ้านได้ในหลายระดับตามแต่ผู้มาเยือนจะต้องการ ส้มตำปูปล้าร้าอาจจะเค็มไปหน่อยหากแต่บอกคนตำสักไว้ระดับความเค็มก็ลดลงได้ สิ่งที่ทำให้ร้านนี้น่าลองมาอีกคืออาหารเครื่องเคียงไม่ว่าจะเป็น คอหมูย่างที่หวานนุ่มเนื้อแน่นมีมันแทรกทำให้คนกินถึงอยากจะสั่งเพิ่ม หมูแดดเดียวที่ทอดได้สีสวย เนื้อกรอบแน่นกำลังดี ไม่ลองคงไม่ได้ ลาบทอดนี่ได้รสลาบมาอย่างแท้แต่ระวังหน่อยเพราะกัดเข้าไปจะร้อนลวกปากจนลืมสัมผัสความอร่อยของตัวลาบได้ ยังมีอาหารอีกหลายอย่างที่นังไม่ได้ลองหากใครลองคงต้องบอกกล่าวกันอีกที